གློག་བརྙནཐར་ལོནི་འཁྲབ་ཁྲིད་པ་པདྨ་ཚེ་བརྟན་གྱིས་འཁྲབ་ཁྲིད་བྱས་པའི་བོད་སྐད་ཀྱི་གློག་བརྙན་ལྔ་བ་ཡིན་ལ།ཁོང་གིས་སྔ་གཞུག་ཏུལྷིང་འཇགས་ཀྱི་མ་ཎི་རྡོ་འབུམདངའཚོལཁྱི་རྒནགཡང་མདའསོགས་བོད་སྐད་གློག་བརྙན་མང་པོ་ཞིག་རྒྱལ་ཁའི་ངང་བརྙན་ཕབ་གནང་ཞིང་།གོང་གསལ་གྱི་གློག་བརྙན་བརྩམས་ཆོས་དག་ལ་རྒྱལ་ཁབ་ཕྱི་ནང་ཀུན་ནས་གདེང་འཇོག་བླ་མེད་ཐོབ་ཡོད་པར་མ་ཟད།ལོ་ངོ་བརྒྱ་ལྷག་གི་ཀྲུང་གོའི་གློག་བརྙན་ལོ་རྒྱུས་ཁྲོད་མིང་དོན་མཚུངས་པའི་བོད་སྐད་ཀྱི་གློག་བརྙན་བརྩམས་ཆོས་ཐོག་མལྷིང་འཇགས་ཀྱི་མ་ཎི་རྡོ་འབུམབྱུང་ཞིང་།འདི་ལ་སྐབས་ཉེར་ལྔ་བའི་ཀྲུང་གོའི་གློག་བརྙན་དུས་སྟོན་སྟེང་གསེར་བྱ་རྟགས་མ་སོགས་རྒྱལ་ཁབ་ཕྱི་ནང་ཀུན་ནས་མིང་གྲགས་ཅན་གྱི་བྱ་དགའ་རབ་དང་རིམ་པ་མང་པོ་ཐོབ་མྱོང་།བརྩམས་ཆོས་འདི་ཡིས་ཀྲུང་གོའི་གློག་བརྙན་ལོ་རྒྱུས་ཁྲོད་བསུབ་ཏུ་མེད་པའི་བོད་སྐད་གློག་བརྙན་གྱི་ལེའུ་གསར་བ་བསྣན་ཞིང་ཁོང་ལའང་བོད་སྐད་གློག་བརྙན་གྱི་སྲོལ་འབྱེད་པ་ཞེས་པའི་གྲགས་པའི་སྙན་པ་བསྩལ་ཅིང་།ཁོང་གི་གློག་བརྙན་གྱིས་ཕ་ཡུལ་རྣམ་པ་ཟབ་ཅིང་ཞིབ་དུ་བརྗོད་ཡོད་པས།མི་རྣམས་ཀྱིས་བོད་ཀྱི་རིག་གནས་དང་འཚོ་གཞེས་གནས་བབ་ཤེས་རྟོགས་འབྱུང་བར་ངེས་ཤེས་གསར་བ་ཞིག་སྦྱིན་ཡོད།